เหล่านักช้อปต่างประทับใจได้เลือกซื้อสินค้ากว่า 50 ประเทศ ใน “งานออกร้านคณะภริยาทูต ครั้งที่ 55”
ตลอดทั้งวันที่ผ่านมากับบรรยากาศงานออกร้านคณะภริยาทูต ครั้งที่ 55 เนื่องด้วยเป็นวันสุดท้ายหลังจากที่จัดมาตั้งแต่วันที่ 3 มีนาคม ที่รอยัล พารากอน ฮอลล์ ชั้น 5 จนถึงวันนี้(6 มี.ค. 65) ประชาชนจากทั่วทุกพื้นที่เดินทางมาจับจ่ายสินค้าภายในงานมหกรรมสินค้านานาชาติเพื่อการกุศลแห่งปี ภายใต้แนวคิด “Happy Shopping” รูปแบบ Hybrid Event ผสมผสานระหว่างงานออนกราวด์และออนไลน์ ให้สอดคล้องกับสถานการณ์การแพร่ระบาดของเชื้อไวรัส COVID-19 เป็นการรวบรวมสินค้าจากต่างประเทศกว่า 50 ประเทศ จำหน่ายในราคาถูก อาทิ สินค้าอุปโภคบริโภคทั้ง อาหารคาว-หวาน เบเกอรี่ ผลิตภัณฑ์เครื่องครัว ของใช้ เสื้อผ้า รวมถึงสินค้า OTOP จากประเทศไทยและอื่นๆ อีกกว่า 176 บูธ ซึ่งประชาชนมาที่เดียวสามารถเลือกช้อปสินค้าได้เหมือนช้อปทั่วโลก นางสาวดาเร่ ขจรศักดิ์ชัย หนึ่งในประชาชนที่เดินทางมาช้อปสินค้า เล่าว่า ติดตามการจัดงานมหกรรมสินค้าทุกปี โดยภายในงานนี้มีความพิเศษที่ได้รวบรวมสินค้าจะต่างประเทศมากมาย มาให้ได้เลือกซื้อ โดยไม่ต้องเสียเวลาและเดินทางไกลถึงต่างประเทศด้านนางสาวกาญจนา คงน้อย กล่าวว่า รู้สึกประทับใจกับการจัดงานครั้งนี้ ซึ่งสามารถเดินช้อปได้ไม่แออัด พร้อมกับมีมาตรการป้องกันการแพร่ระบาดของโรคโควิด-19 เป็นอย่างดี และยังได้ช้อปสินค้าในราคาที่ถูกกว่าปกติ ส่วนการจัดงานครั้งนี้มองว่าเป็นการกระตุ้นเศษรฐกิจ จึงออกมาจับจ่ายใช้ส้อยทั้งนี้ยังเปิดโอกาสให้นักชอปทั่วประเทศเข้าถึงและมีส่วนร่วมกับงานได้อีก โดยผ่านเว็บไซค์ www.dpcredcrossbazaar.com ผู้ซื้อสามารถเลือกบริการจัดส่งโดยไปรษณีย์ไทย สำหรับรายได้จากการจัดงานออกร้านคณะภริยาทูต ครั้งที่ 55 จะนำไปสนับสนุนด้านการแพทย์ในสถานการณ์โควิด-19 และช่วยเหลือเด็ก สตรี ผู้พิการ ผู้สูงอายุ ในพื้นที่ชนบทและผู้ขาดโอกาส ในด้านต่างๆ ตามวัตถุประสงค์และการจัดสรรเพื่อสนับสนุนการดำเนินงานของสภากาชาดไทยต่อไป